อิซัมบาร์ด คิงดอม บรูเนล

อิซัมบาร์ด คิงดอม บรูเนล (; 9 เมษายน ค.ศ. 1806 – 15 กันยายน ค.ศ. 1859) เป็นวิศวกรโยธาและเครื่องกลชาวอังกฤษ ผู้ได้รับการยกย่องว่าเป็น "บุคคลที่มีความหลักแหลมและมีผลงานมากมายที่สุดคนหนึ่งในประวัติศาสตร์วิศวกรรมศาสตร์" "หนึ่งในยักษ์ใหญ่แห่งวงการวิศวกรรมศาสตร์ในศตวรรษที่ 19" และ "หนึ่งในบุคคลที่ยิ่งใหญ่ที่สุดของการปฏิวัติอุตสาหกรรม [ผู้] เปลี่ยนโฉมหน้าภูมิทัศน์ของอังกฤษด้วยการออกแบบที่แหวกแนวและการก่อสร้างที่หลักแหลมของเขา" บรูเนลสร้างอู่เรือ ทางรถไฟเกรตเวสเทิร์น (GWR) ชุดเรือจักรไอน้ำรวมถึงเรือจักรไอน้ำข้ามมหาสมุทรแอตแลนติกที่สร้างขึ้นตามจุดประสงค์ลำแรก และสะพานกับอุโมงค์สำคัญมากมาย การออกแบบของเขาปฏิวัติระบบขนส่งสาธารณะและวิศวกรรมศาสตร์สมัยใหม่

แม้โครงการของบรูเนลจะไม่ประสบความสำเร็จเสมอไป แต่พวกเขามักจะประกอบด้วยนวัตกรรมในการแก้ปัญหาทางวิศวกรรมที่ยืดเยื้อมานาน ในช่วงอาชีพของเขา บรูเนลประสบความสำเร็จในด้านวิศวกรรมศาสตร์เป็นครั้งแรกหลายอย่าง รวมถึงการช่วยบิดาในการสร้างอุโมงค์แรกลอดใต้แม่น้ำที่สามารถเดินเรือได้ (แม่น้ำเทมส์) และการพัฒนาเรือเอสเอส เกรตบริเตน เรือเหล็กขับเคลื่อนด้วยใบจักรที่สามารถเดินทางข้ามมหาสมุทรลำแรก ซึ่งเมื่อเปิดตัวใน ค.ศ. 1843 ก็เป็นเรือที่ใหญ่ที่สุดเท่าที่เคยมีการสร้างมา

ในส่วนของ GWR บรูเนลกำหนดมาตรฐานสำหรับทางรถไฟที่สร้างอย่างดี โดยใช้การสำรวจอย่างระมัดระวังเพื่อลดความลาดชันและทางโค้งให้น้อยที่สุด สิ่งนี้จำเป็นต้องใช้เทคนิคการก่อสร้างที่มีราคาแพง สะพานใหม่ สะพานข้ามหุบเขาใหม่ และอุโมงค์บ็อกซ์ที่มีความยาว ลักษณะที่ก่อให้เกิดการโต้แย้งประการหนึ่งคือ "รางกว้าง" ที่มีขนาด  แทนสิ่งที่ต่อมาเป็นที่รู้จักในชื่อ "รางมาตรฐาน" ที่มีขนาด  เขาทำให้บริเตนต้องประหลาดใจด้วยการเสนอให้ขยาย GWR ไปทางตะวันตกสู่ทวีปอเมริกาเหนือโดยการสร้างเรือขับเคลื่อนด้วยไอน้ำและตัวเรือเหล็ก เขาออกแบบและสร้างเรือสามลำที่ปฏิวัติวิศวกรรมต่อเรอ ได้แก่ เอสเอส เกรตเวสเทิร์น (ค.ศ. 1838) เอสเอส เกรตบริเตน (ค.ศ. 1843) และเอสเอส เกรตอีสเทิร์น (ค.ศ. 1859)

ใน ค.ศ. 2002 บรูเนลได้รับการจัดให้อยู่ในอันดับที่สองในการสำรวจความคิดเห็นสาธารณะของบีบีซีเพื่อตัดสิน "ชาวบริติชผู้ยิ่งใหญ่ที่สุดหนึ่งร้อยลำดับ" ใน ค.ศ. 2006 ซึ่งเป็นปีครบรอบสองร้อยปีวันเกิดของเขา มีการจัดโครงการกิจกรรมใหญ่เพื่อเฉลิมฉลองชีวิตและผลงานของเขาภายใต้ชื่อบรูเนล 200

ประวัติ
http://history1800s.about.com/od/innovators/a/brunelbio.htmบรูเนล เกิดเมื่อวันที่ 9 เมษายน ค.ศ. 1806 ที่ย่านถนนไบรแทน เป็นลูกชายของวิศวกรชาวฝรั่งเศส-อังกฤษ เซอร์มาร์ซ คิงดอม บรูเนล และโซเฟีย คิงดอม เมื่ออายุได้ 14 ปีก็ไปศึกษาที่โรงเรียนมัธยมแห่งแรกของเขา ชื่อว่า โรงเรียนก็อง (College of Caen) ที่นอร์ม็องดี ต่อจากนั้นก็ย้ายไปศึกษาที่โรงเรียนมัธยมอ็องรีที่ 4 (Lycée Henri-IV) ในปารีส พ่อของเขานั้นติดหนี้มาก โดยรวมแล้วประมาณ 5,000 ปอนด์ จึงได้ไปอยู่ในคุกของลูกหนี้ แต่ในที่สุดเขาก็ยอมที่จะลาออกจากการเป็นวิศวกรที่มีประสบการณ์คนหนึ่งของอังกฤษ รัฐบาลอังกฤษก็ยอมจ่ายค่าหนี้ค้างชำระทั้งหมดของเขาให้หมดโดยมีข้อเสนอให้เขาต้องอยู่ในอังกฤษห้ามไปไหน เมื่อบรูเนลจบการศึกษาในปี ค.ศ. 1822 พ่อของเขาก็ส่งเขาไปศึกษาต่อที่เอกอลปอลีแต็กนิก (École Polytechnique) จนจบ แล้วจึงกลับไปทำงานที่อังกฤษ   เขาทิ้งภรรยาและลูกทั้งสาม: อิซัมบาร์ด บรูเนลจูเนียร์ (1837-1902), เฮนรี่มาร์คบรูเนล (1842-1903) และฟลอเรนซ์แมรี่บรูเนล (1847-1876) เฮนรี่มาร์คตามรอยพ่อและปู่ของเขาในการเป็นที่ประสบความสำเร็จวิศวกรโยธา 

 บรูเนลในพิธีเปิดโอลิมปิก 
เซอร์เคนเนท แบรนา (Sir Kenneth Branagh) เป็นผู้แสดงเป็นบรูเนลในพิธีเปิดโอลิมปิกฤดูร้อน 2012 ในฉากอุตสาหกรรม โดยแต่งกายชุดสูทสีดำพร้อมกับใส่หมวกทรงสูง ซึ่งเป็นเอกลักษณ์การแต่งตัวของบรูเนล

 อ้างอิง 

หมวดหมู่:บุคคลจากพอร์ตสมัท
หมวดหมู่:วิศวกรชาวอังกฤษ
หมวดหมู่:ชาวอังกฤษเชื้อสายฝรั่งเศส